ਆਰਥਰ ਕੋਇਸਲਰ

ਆਰਥਰ ਕੋਇਸਲਰ , CBE (/ˈkɛstlər, ˈkɛslər/; ; ;  5 ਸਤੰਬਰ 1905 – 1 ਮਾਰਚ 1983) ਇੱਕ ਹੰਗਰੀਆਈ-ਬ੍ਰਿਟਿਸ਼ ਲੇਖਕ ਅਤੇ ਪੱਤਰਕਾਰ ਸੀ। ਕੋਇਸਲਰ ਦਾ ਜਨਮ ਬੁਡਾਪੈਸਟ ਵਿੱਚ ਹੋਇਆ ਸੀ ਅਤੇ ਉਹ ਸ਼ੁਰੂਆਤੀ ਸਕੂਲੀ ਸਾਲਾਂ ਤੋਂ ਇਲਾਵਾ, ਆਸਟ੍ਰੀਆ ਵਿੱਚ ਪੜ੍ਹਿਆ ਸੀ। 1931 ਵਿੱਚ ਕੋਇਸਲਰ ਜਰਮਨੀ ਦੀ ਕਮਿਊਨਿਸਟ ਪਾਰਟੀ ਵਿੱਚ ਸ਼ਾਮਲ ਹੋ ਗਿਆ, ਪਰ ਸਟਾਲਿਨਵਾਦ ਦੀ ਹਕੀਕਤ ਜਾਣ ਲੈਣ ਤੇ, ਉਸਨੇ 1938 ਵਿੱਚ ਅਸਤੀਫਾ ਦੇ ਦਿੱਤਾ। 1940 ਵਿੱਚ ਉਸਨੇ ਆਪਣਾ ਨਾਵਲ 'ਡਾਰਕਨੈੱਸ ਐਟ ਨੂਨ' ਪ੍ਰਕਾਸ਼ਿਤ ਕੀਤਾ, ਜੋ ਇੱਕ ਤਾਨਾਸ਼ਾਹੀ-ਵਿਰੋਧੀ ਰਚਨਾ ਸੀ ਜਿਸਨੇ ਉਸ ਨੂੰ ਅੰਤਰਰਾਸ਼ਟਰੀ ਪ੍ਰਸਿੱਧੀ ਪ੍ਰਦਾਨ ਕੀਤੀ। ਅਗਲੇ 43 ਸਾਲਾਂ ਦੌਰਾਨ ਬਰਤਾਨੀਆ ਸਥਿਤ ਆਪਣੇ ਨਿਵਾਸ ਤੋਂ ਕੋਇਸਲਰ ਨੇ ਕਈ ਰਾਜਨੀਤਕ ਕਾਜਾਂ ਦਾ ਸਮਰਥਨ ਕੀਤਾ ਅਤੇ ਨਾਵਲ, ਯਾਦਾਂ, ਜੀਵਨੀਆਂ ਅਤੇ ਕਈ ਲੇਖ ਲਿਖੇ। 1968 ਵਿੱਚ ਉਸਨੂੰ "ਯੂਰਪੀ ਸੱਭਿਆਚਾਰ ਵਿੱਚ ਉਸਦੇ ਸ਼ਾਨਦਾਰ ਯੋਗਦਾਨ ਲਈ" ਸੋਨਿੰਗ ਇਨਾਮ ਨਾਲ ਸਨਮਾਨਿਤ ਕੀਤਾ ਗਿਆ ਅਤੇ 1972 ਵਿੱਚ ਉਸਨੂੰ ਕਮਾਂਡਰ ਆਫ ਦ ਆਰਡਰ ਆਫ਼ ਬ੍ਰਿਟਿਸ਼ ਐਂਪਾਇਰ (ਸੀ.ਬੀ.ਈ.) ਬਣਾਇਆ ਗਿਆ। 1976 ਵਿੱਚ ਉਸ ਦਾ ਪਾਰਕਿੰਸਨ ਰੋਗ ਹੋਣ ਦਾ ਪਤਾ ਲਗਿਆ ਸੀ ਅਤੇ 1979 ਵਿੱਚ ਟਰਮੀਨਲ ਲਿਉਕਿਮੀਆ ਦਾ।A. & C. Koestler (ACK) Stranger on the Square, London: Hutchinson 1984, ISBN 978-0-09-154330-3, p. 10. 1983 ਵਿੱਚ ਉਹ ਅਤੇ ਉਸ ਦੀ ਪਤਨੀ ਨੇ ਲੰਡਨ ਵਿੱਚ ਆਪਣੇ ਘਰ ਵਿੱਚ ਖੁਦਕੁਸ਼ੀ ਕਰ ਲਈ।

 ਹਵਾਲੇ 

ਸ਼੍ਰੇਣੀ:ਜਨਮ 1905
ਸ਼੍ਰੇਣੀ:ਜਰਮਨ ਲੇਖਕ
ਸ਼੍ਰੇਣੀ:ਯਹੂਦੀ ਨਾਵਲਕਾਰ